CELEX: 22011D0030
Language: mt
Date: 2011-04-01 00:00:00
Title: Deċiżjoni tal-Kumitat Konġunt taż-ŻEE Nru 30/2011 tal- 1 ta’ April 2011 li temenda l-Anness I (Kwistjonijiet veterinarji u fitosanitarji) u l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE

30.6.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 171/30
               
            DEĊIŻJONI TAL-KUMITAT KONĠUNT TAŻ-ŻEE
      Nru 30/2011
      tal-1 ta’ April 2011
      li temenda l-Anness I (Kwistjonijiet veterinarji u fitosanitarji) u l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn issa ‘l quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness I mal-Ftehim kien emendat bid-Deċiżjoni tal-Kumitat Konġunt taż-ŻEE Nru 116/2010 tal-10 ta’ Ottubru 2010 (1).
               
            
                  (2)
               
               
                  L-Anness II mal-Ftehim kien emendat bid-Deċiżjoni tal-Kumitat Konġunt taż-ŻEE Nru 100/2010 tal-1 ta’ Ottubru 2010 (2).
               
            
                  (3)
               
               
                  Ir-Regolament tal-Kummissjoni (UE) Nru 765/2010 tal-25 ta’ Awwissu 2010 li jemenda l-Annessi II u III tar-Regolament (KE) Nru 396/2005 tal-Parlament Ewropew u tal-Kunsill fir-rigward tal-livelli massimi ta’ residwu għal chlorothalonil clothianidin, difenoconazole, fenhexamid, flubendiamide, nikotina, spirotetramat, thiacloprid u thiamethoxam f’ċerti prodotti jew fuqhom (3) għandu jiġi inkorporat fil-Ftehim.
               
            
                  (4)
               
               
                  Din id-Deċiżjoni ma għandhiex tapplika għal-Liechtenstein,
               
            IDDEĊIEDA KIF ĠEJ:
      Artikolu 1
      L-inċiż li ġej għandu jiżdied fil-punt 40 (ir-Regolament (KE) Nru 396/2005 tal-Parlament Ewropew u tal-Kunsill) tal-Kapitolu II tal-Anness I mal-Ftehim:
      
                  “—
               
               
                  
                     32010 R 0765: Ir-Regolament tal-Kummissjoni (UE) Nru 765/2010 tal-25 ta’ Awwissu 2010 (ĠU L 226, 28.8.2010, p. 1).”
               
            Artikolu 2
      L-inċiż li ġej għandu jiżdied mal-punt 54zzy (ir-Regolament (KE) Nru 396/2005 tal-Parlament Ewropew u tal-Kunsill) tal-Kapitolu XII tal-Anness II tal-Ftehim:
      
                  “—
               
               
                  
                     32010 R 0765: Ir-Regolament tal-Kummissjoni (UE) Nru 765/2010 tal-25 ta’ Awwissu 2010 (ĠU L 226, 28.8.2010, p. 1).”
               
            Artikolu 3
      It-testi tar-Regolament (UE) Nru 765/2010, li għandhom jiġu ppubblikati fl-ilsien Islandiż u f’dak Norveġiż, fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 4
      Din id-Deċiżjoni għandha tidħol fis-seħħ fit-1 ta’ Mejju 2011, sakemm in-notifiki kollha skont l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 5
      Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE ta’ miegħu.
      
         Magħmul fi Brussell, l-1 ta’ April 2011.
         
            
               Għall-Kumitat Konġunt taż-ŻEE
            
            
               L-Aġent President
            
            Gianluca GRIPPA
         
      
      
         (1)  ĠU L 58, 3.3.2011, p. 73.
      
         (2)  ĠU L 332, 16.12.2010, p. 50.
      
         (3)  ĠU L 226, 28.8.2010, p. 1.
      
         (*)  L-ebda rekwiżiti kostituzzjonali ma huma indikati.